钦定古今图书集成/明伦汇编/官常典/第737卷 > 张彦方 叶惠仲 黄希范 松江同知〈失姓名〉
## 钦定古今图书集成/明伦汇编/官常典/第737卷 > 张彦方 叶惠仲 黄希范 松江同知〈失姓名〉

按《明外史》本传：“彦方，龙泉人。初为给事中，以便养乞
改乐平知县，应诏勤王，率所部抵湖口，被执，械至乐
平斩之，枭其首于谯楼。当署，月一蝇不集，经旬面如
生，邑人窃葬之清白堂后。彦回、彦方与姚善，皆以勤
王死，而诸州郡官叶惠仲、黄希范皆论死，松江某同
知死尤烈云。惠仲，临海人，与兄夷仲并有文名。建文”
初，以知县充史官，修《太祖实录》，迁南昌知府。永乐元
年坐书“靖难”事多指斥，以逆党论死，籍其家。希范，不
知何许人。洪武末，知徽州府，与长史程通善。通诛，希
范亦逮治，籍其家。福王时，赠彦方员外郎，谥庄愍。惠
仲、希范并赠太仆少卿、松江同。知者不知其姓名，或
曰为周继瑜勤王，诏下辄榜募义勇入援，极言大义，
感动人心，并斥《靖难》兵乖恩悖道。燕王即位，械至京，
磔于市。福王时，赠太仆少卿，谥“庄愍。”